Silje Waade

Silje Katrine Waade (født 20. mars 1994 på Stjørdal) er en norsk håndballspiller som representerer Vipers Kristiansand og Norges kvinnelandslag i håndball. Hun spiller høyre bakspiller, og er venstrehendt.

Hun begynte med håndball da hun var tolv år gammel, og drev tidligere med friidrett og turn.

Idrettskarriere 
Waade begynte med håndball da hun var 12 år gammel, i Stjørdals-Blink, og gikk til Byåsen Elite i 2010. Hun spilte for Byåsen Elite til hun gikk til Vipers Kristiansand sommeren 2018.

Hun deltok ved ungdoms-VM i håndball 2012, der Norge fikk bronse etter seier 36–30 over Romania i bronsefinalen. Hun debuterte på rekrutteringslandslaget 5. juni 2014, der Waade scoret ett mål. Sommeren 2014 skadet hun korsbåndet, og mistet dermed sesongen 2014/15.

I 2016 var hun med på rekruttlandslagssamling i Slovakia, og ble tatt ut til å delta under Golden League-turneringen mot Danmark, Russland og Frankrike i oktober, der Norge vant, og Waade ble tatt ut på turneringens all star team. Hun deltok også ved Møbelringen Cup, der Norge vant finalen mot Russland, og Waade scoret to mål i finalen. Hun ble tatt til Håndball-EM 2016, der hun var det norske lagets lengste spiller.

Hun fikk sitt internasjonale gjennombrudd og spilte alle kamper på det norske laget som vant gull under EM 2016 i Sverige. Hun fikk spesielt ros for sin innsats i forsvaret.

Individuelle utmerkelser 
 Golden League 2016 - Beste høyre kantspiller
 Grundigligaen 2016/2017 - månedens beste høyre bakspiller for september 2016

Referanser

Eksterne lenker 
 
 Presentasjon hos Byåsen Elite

Norske håndballspillere
Europamestere i håndball
Spillere i Håndball-EM 2016 for kvinner
Spillere i Håndball-EM 2018 for kvinner
Håndballspillere for Byåsen IL
Håndballspillere for Vipers Kristiansand
Personer fra Stjørdal kommune